Goldendoodle

Goldendoodle er en blandingshund mellom de to rasene golden retriever og puddel. Blandingen ble opprinnelig gjort i et forsøk av oppdrettere i Nord-Amerika og Australia.

Det er stor variasjon i både det fysiske utseende, atferden og personligheten til rasen, men generelt sett regnes det som en smart og omgjengelig blanding som har ganske høye krav til både fysisk mosjon og mental aktivisering. 

Goldendoodle kan være røytefri og allergivennlig, men er ikke alltid det. Rasen kan komme i tre ulike pelsvarianter, og dette vil avgjøre hvor mye pelsstell man trenger å gjennomføre. Alle tre pelstypene må likevel ha betydelig mer pelsstell enn de fleste andre hunderaser.

Referanser 

Hunderaser